
ŠAKIŲ RAJONO SAVIVALDYBĖS TARYBA

SPRENDIMAS

DĖL LEIDIMO IŠNUOMOTI NEGYVENAMĄSIAS PATALPAS, ESANČIAS ŠAKIUOSE, V. KUDIRKOS G. 104 

2014 m. gruodžio 22 d. Nr. T-

Šakiai


Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos Valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi ir 15 straipsnio 8 dalimi bei rajono savivaldybės tarybos 2013 m. sausio 31 d. sprendimu Nr. T-14 patvirtinto Savivaldybės vardu sudaromų sutarčių pasirašymo tvarkos aprašo 2.6. papunkčiu, rajono savivaldybės taryba nusprendžia:


1. Leisti viešo konkurso būdu penkeriems metams išnuomoti 59,61 kv. m ploto negyvenamąsias patalpas, esančias Šakiuose, V. Kudirkos g. 104, šiuo metu patikėjimo teise valdomas  rajono savivaldybės administracijos (Nekilnojamojo daikto kadastrinių matavimų byloje Nr. 84/159 pastato šifras – 2B2/p; patalpų indeksai – 1-4, 1-5, 1-6, unikalus pastato Nr. 8493-6001-9017), komercinei veiklai.


2. Pavesti nuolatinei turto nuomos konkurso komisijai, skelbiant viešą konkursą, vadovautis rajono savivaldybės tarybos 2003 m. vasario 20 d. sprendimu Nr. 26 patvirtinta Savivaldybės ilgalaikio materialiojo turto nuomos konkurso organizavimo tvarka.


3. Įgalioti rajono savivaldybės administracijos direktorių su turto nuomos konkurso laimėtoju pasirašyti nuomos sutartį bei perdavimo-priėmimo aktą.

Savivaldybės meras

Juozas Bertašius

Parengė:
Biudžeto ir turto skyrius (S. Gruzdaitienė)

Pranešėja:
E. Grigaitienė

Siųsti:
Biudžeto ir turto skyriui (2 egz.)

                    Šakių seniūnijai

ŠAKIŲ RAJONO SAVIVALDYBĖS

ADMINISTRACIJA 
AIŠKINAMASIS RAŠTAS

PRIE RAJONO SAVIVALDYBĖS TARYBOS SPRENDIMO

„DĖL LEIDIMO IŠNUOMOTI NEGYVENAMĄSIAS PATALPAS, ESANČIAS

ŠAKIUOSE, V. KUDIRKOS G. 104“ PROJEKTO

2014 m. gruodžio 15 d. Nr. VL-1685

Šakiai


1. Parengto projekto tikslai ir laukiami rezultatai: viešo konkurso būdu penkeriems metams išnuomoti negyvenamąsias patalpas, esančias Šakiuose, V. Kudirkos g. 104, komercinei veiklai. Bus išnuomotos rajono savivaldybei nereikalingos negyvenamosios patalpos ir gaunamas nuomos mokestis.


2. Projekto rengimo metu gauti specialistų vertinimai ir išvados: ---


3. Galiojantys aktai (tarybos, mero, direktoriaus), kuriuos reikėtų pakeisti ar panaikinti, priėmus sprendimą pagal teikiamą projektą: ---


4. Kiti, projekto rengėjų nuomone, reikalingi paaiškinimai: pagal 2014 m. lapkričio 24 d. Savivaldybės ilgalaikio materialiojo turto nuomos sutartį Nr. D-62, negyvenamosios patalpos išnuomotos individualiai įmonei Vidos Gustienės įmonei. Kadangi individuali įmonė Vidos Gustienės įmonė kreipėsi dėl nuomos sutarties nutraukimo ir jei bus šis prašymas patenkintas, siūloma atlaisvintas negyvenamąsias patalpas, esančias Šakiuose, V. Kudirkos g. 104, išnuomoti konkurso būdu. Rajono savivaldybės tarybos 2003 m. gegužės 8 d. sprendimu Nr. T-12 sudaryta nuolatinė turto nuomos komisija, vadovaudamasi rajono savivaldybės tarybos 2003 m. vasario 20 d. sprendimu Nr. 26 patvirtinta rajono savivaldybės ilgalaikio materialiojo turto nuomos konkurso organizavimo tvarka, negyvenamųjų patalpų nuomai skelbs naują viešą konkursą.

Administracijos direktorius                                                                                  Juozas Puodžiukaitis

Projekto rengėjas


Struktūrinio padalinio vadovas

Pareigos: Biudžeto ir turto skyriaus

Pareigos: Biudžeto ir turto skyriaus vedėja

vyresnioji specialistė

